Дзяржаўная ўстанова адукацыі

“Суднікаўская сярэдняя школа Валожынскага раёна”

Канспект занятку па адукацыйнай вобласці “Дзіця і грамадства”
у рознаўзроставай групе 1-7 гадоў

“Транспарт”

Падрыхтавала: выхавацель дашкольнай адукацыі
Зіміч Вольга Іваноўна

Мэта: стварэнне ўмоў для фарміравання ўяўленняў аб розных відах транспарту.

Задачы:

выхаванцы 2-3 гадоў:

фарміраваць уяўленні ў дзяцей аб транспарце, які ўключае ў сябе паняцце новых відах транспарту (наземны, паветраны, водны, класіфікаваць і вызначаць, пашырэнняў і ўзбагачэнне ведаў аб ужо знаёмым транспарце, выхоўваць уседлівасць.

выхаванцы 3-4 гадоў:

развіваць уменне класіфікаваць віды транспарту па месцы перамяшчэння (наземны, паветраны, водны), па прызначэнні (легкавы, грузавы, пасажырскі, спецыяльнага прызначэння); фарміраваць уяўленне дзяцей аб розных відах транспарту; выхоўваць назіральнасць, пашыраць кругагляд дзяцей.

Выхаванцы 4-5 гадоў:

развіваць у дзяцей уменне кваліфікаваць віды транспарту па месцы яго перамяшчэння (наземны, водны, паветраны, падземны), па прызначэнні (легкавы, грузавы, пасажырскі, спецыяльнага прызначэння); замацаваць веды дзяцей аб розных відах транспартных сродкаў; выхоўваць назіральнасць, пашыраць кругагляд дзяцей.

Выхаванцы 5-6 гадоў:

Развіваць патрэбнасць у пазнанні сацыяльнай рэчаіснасці; фарміраваць уменне адрозніваць самастойна тыпы транспарту па асяроддзі перамяшчэння (наземны, водны, паветраны, падземны), па прызначэнні (легкавы, грузавы, пасажырскі, спецыяльнага прызначэння), уменні групаваць, абагульняць і класіфікаваць прадметы па знешніх і ўнутранных прыметах (хуткасць перамяшчэння, прызначэнні); выхоўваць культуру паводзін у грамадскім транспарце, паважлівыя адносіны да працы дарослых.

Матэрыялы і абсталяванне: карцінкі відаў транспарту (наземны, водны, паветраны, падземны), па прызначэнні (легкавы, грузавы, пасажырскі, спецыяльнага прызначэння); загадкі; мяч; гульня “Чацвёрты лішні”.

Папярэдняя работа: назіранне за транспартам на прагулцы; гульні; разгляданне фатаграфій, карцін, лэпбукаў аб транспарце; чытанне вершаў.

Ход занятка

Ι. Уступная частка.

Выхавальнік (В.):

Усе мы ў гурце як сям'я!

Рады ўсё: і ты і я!

Вельмі любім разам быць

“З добрай ранкам!” - гаварыць.

Ⅱ. Асноўная частка

– А, зараз паслухайце загадку, і вы даведаецеся, пра што пойдзе гаворка на нашым занятку.

1. Гудзе, як пчала, ляціць, як страла,

Крыламі не махае.

Хто адгадае? (Самалет.)

2.Па хвалях палац плыве,

На сабе людзей вязе. (Карабель.)

3. Што за цуд - едзе дом!

Пасажыраў шмат у ім,

Носіць абутак з гумы

І сілкуецца бензінам. (Аўтобус.)

4. Дым пускае над вадой

Хатка з белай трубой.

Ён пыхціць амаль, як чайнік,

Капітан на ім начальнік (Параход)

5. П’е бензін як малако,

Можа бегаць далёка.

Возіць грузы і людзей.

Ты знаёмы, вядома, з ёй (Машына.)

6. Ёсць і водны, і паветраны.

Той, што рухаецца па сушы.

Грузы возіць і людзей.

Што гэта? Скажы хутчэй? (Транспарт)

В.:– Як можна назваць адгадкі адным словам? (Транспарт) Для чаго патрэбны транспарт? (Перавозіць грузы, пасажыраў.)

Гульня “Назавіце транспарт”

Дзеці з выхавальнікам дашкольнай адукацыі становяцца ў кола, перадаюць адно аднаму мяч, называюць транспарт. (Трамвай, тралейбус, аўтобус, матацыкл, самалёт, верталёт, поезд і г. д.)

Выхавальнік дашкольнай адукацыі паказвае дзецям ілюстрацыі
на дошцы. (за сталамі.)

В.:– Існуе транспарт наземны, падземны, водны, паветранны.

– Што значыць наземны транспарт? (Перавозіць пасажыраў і грузы па зямлі.)

– Назавіце наземны транспарт.

– Што значыць падземны транспарт? (Перавозіть пасажыраў
пад зямлёй.) Назавіце падземны транспарт. (Метро.) Мэтрапалітэн можна назваць электрычнай чыгункай пад зямлёй. Гэта вельмі хуткі транспарт, які перавозіць многа пасажыраў. У якім горадзе Беларусь ёсць метро?

– Што значыць водны транспарт? (Перавозіць пасажыраў і грузы
па вадзе.) Назавіце водны транспарт.

– Што значыць паветраны транспарт? (Перавозіць, пасажыраў і грузы па паветры.) Назавіце паветраны транспарт.

Гульня “Даведайся па апісанні”

1. Я машына спецыяльнага прызначэння.

2. Я працую на будоўлі.

3. Я ўмею плаваць.

4. Я працую на палях.

5. Я важу людзей.

6. Я дастаўляю прадукты ў краму.

7. Я раблю горад чысцейшым.

Фізкультхвілінка “Адгадай транспарт”

Выхавальнік дашкольнай адукацыі называе тып транспарту, дзеці паказваюць пэўныя рухі: водны транспарт – “плывуць”, паветраны – “лятаюць”, наземны – “круцяць” руль машыны (лодка, аўтобус, матацыкл, параход, верталёт, самазвал, яхта, самалёт, малакавоз, трамвай.)

В.: Закончыце сказы:

1.Верталётчык кіруе…(верталётам).

2.Машыніст кіруе…(поездам).

3.Капітан кіруе…(караблём).

4.Лётчык кіруе…(самалётам).

5.Матацыкліст кіруе…(матацыклам).

6.Вадзіцель кіруе…(машынай, аўтобусам).

Гульня “Чацвёрты лішні”

В.: Мы зараз праверым, як вы запомніў, якія бываюць віды транспарту. У гэтым заданні трэба выключыць лішні прадмет і растлумачыць, чаму ён лішні (напрыклад: карабель – гэта водны транспарт, а ўвесь астатні транспарт – паветраны).

- матацыкл, аўтобус, легкавая машына, верталёт;

- самалёт, верталёт, ракета, карабель;

- карабель, параход, лодка, грузавая машына.

В.: Як выдатна, вы і з гэтым заданнем справіліся.

В.: Праца за сталамі – практычная частка. Паглядзіце і вызначце, што на гэтых малюнках незвычайнага. Знайдзіце памылкі мастака. Абвядзіце няправільныя дэталі транспарту алоўкамі чырвонага колеру.

Выхавальнік дашкольнай адукацыі прапануе дзецям прыдумаць і намаляваць “новы” веласіпед (поезд, карабель і да т. п.).

Гульня «Гукі транспарту»

В: Малайцы, вы былі вельмі ўважлівыя. Цяпер я прапаную вам сесці на кавёр і паслухаць яшчэ адну загадку, гукавую (гучыць запіс «гукі транспарту»).

В: Што вы пачулі?

Гульня з мячом “Назаві транспарт”

Дзеці становяцца ў круг, выхавальнік дашкольнай адукацыі –
у цэнтры. Кідае мяч, называе тыпы транспарту па прызначэнні (легкавы, грузавы, пасажырскі, спецыяльнага прызначэння), дзеці павінны назваць транспарт.

В.: Адкажыце на пытанні:

1.Якія правілы паводзін у пасажырскім транспарце (аўтобусе, трамваі, тралейбусе, метро) вы ведаеце?

2.Навошта ў транспарце трэба трымацца за поручні?

3. Чаму самалёт хутчэй за поезд?

4.Навошта людзям патрэбны спецыяльныя машыны?

5.Чаму аўтобус не едзе пад вадой?

6. Навошта ў горадзе многа рознага транспарту?

Ⅲ. Заключная частка – рэфлексія.

В.: (Прапануе дзецям узгадаць тое, што яны сёння вывучалі і адказаць на пытанні)

– Што цікавага сёння адбылося на занятку?

– Што больш за ўсё спадабалася?

– пра што мы сёння размаўлялі на занятку?

– што новага Вы даведаліся?

– што больш за ўсё запомнілася?